வணக்கத்திற்குரியவன் அல்லாஹ்வைத் தவிர யாருமில்லை என்று கலிமா ஷஹாதா எனும் உறுதிமொழி கூறிய பின்பு, ஒருவர் மீது அல்லாஹ் விதித்துள்ள மிகவும் முக்கியமான கடமை தொழுகையாகும். இஸ்லாமிய அடிப்படைத் தூண்களில் மிகவும் முக்கியமான தூணாகவும், இரண்டாவது தூணாகவும் தொழுகை உள்ளது. அல்லாஹ் நமக்கு பல வகையான வணக்கங்களைக் கடமையாக்கியுள்ளான். தினசரி தவறாமல் நிறைவேற்ற வேண்டிய வணக்கம்தான் தொழுகை. இது நம்மை நேரான பாதையில் வழிநடத்துவதுடன், நம்மைப் படைத்தவனுக்குப் பிடிக்காத விஷயங்களைச் செய்வதிலிருந்து நம்மைத் தடுக்கவும் செய்கிறது.